**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 94/08.04.2016 г.**

Днес 08.04.2016 г. в 13.30 часа, в гр. Монтана, ОИК – Монтана проведе заседание. На него присъстваха /Габриела Димитрова, Петя Гачовска,Румен Гоцов, Елизабета Ценкова, Сергей Тихолов, Петко Петков, Атанаска Кръстева, Йордан Александров, Цена Димитрова,Славиан Николав, Камелия Александрова/ от състава на ОИК – Монтана. Председателят на ОИК – Габриела Илиева Димитрова - Николова, откри заседанието.

Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Вземане на становище – писмено относно насрочено адм.дело № 187/2016 г. по описа на Административен съд - Монтана;
2. Разни.

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ МОНТАНА единодушно и поименно

ПРИЕМА проекта за дневен ред на 08.04.2016 г. както следва:

1. Вземане на становище – писмено относно насрочено адм.дело № 187/2016 г. по описа на Административен съд - Монтана;
2. Разни.

По т. 1 от Дневния ред докладва г-жа Габриела Димитрова

На заседание на 20.11.2015 г. ОИК - Монтана прие решение да обжалва Решение № 584/13.11.2015 г. по адм. дело № 542/ 2015 г. по описа на Административен съд – Монтана.

В срокът за обжалване докладчика Петко Петков е изготвил проект на жалба в която е изложил следните доводи за недопустимост, неправилност и нарушение на материалния и процесуалния закон при постановяване на решението на Административен съд – Монтана.

ВАС е образувал /09.12.2015г./ на база депозирана жалба от ОИК – Монтана с която се атакува Решение № 584/13.11.2015 г. по адм. дело № 542/ 2015 г. по описа на Административен съд – Монтана, административно дело № 13914/2015 г. по описа на ВАС и насрочва същото за 22.03.2016 г. от 09:00 часа.

За същата дата са призовани видно от списъка за призоваване всички, както и ОИК – Монтана.

С оглед на организиране на защитата, г-н Петков подготвил писмена защита в която отново изясняване наведените доводи за процесуалните и материалните нарушения, а така също и относно недопустимостта и неоснователността на решението постановено от Административен съд – Монтана.

С решение № 3577/29.03.2016 г. по адм. дело № 13914/2015 по описа на ВАС, се е произнесъл както следва:

1. Обезсилил Решение № 584/13.11.2015 г. по адм. дело № 542/ 2015 г. по описа на Административен съд – Монтана в частта, в която е отменено решение № 377-МИ/28.10.2015 г. на ОИК – Монтана, относно общинските съветници Росен Иванов Белчев под № 7, Станимир Владимиров Стоев № 21 и двамата от ПП „ГЕРБ” и го прекратява в тази част;
2. Отменил Решение № 584/13.11.2015 г. по адм. дело № 542/ 2015 г. по описа на Административен съд – Монтана в частта, в която е отменено решение № 377-МИ/28.10.2015 г. на ОИК – Монтана относно кандидата за общински съветник Владимир Йончев Владимиров под № 17 от Коалиция „БСП – Лява промяна за Монтана”.

В тази част е върнато делото за ново разглеждане на друг състав на същия съд при спазване на дадените указания в мотивите на решението.

Административен съд Монтана е образувал адм. дело № 187/2016 г.,

С разпореждане на адм. съдия Момчил Таралански – ІІІ състав (съобразно указанията на ВАС), са конституирани като заинтересовани страни – избраните общински съветници в Общински съвет – Монтана от листата на Коалиция „БСП – Лява промяна за Монтана” – Камелия Цветанова Трифонова, Галина Петрова Лазарова – Иванова и Цветанка Миланова Каменова.

Насрочено е съдебно заседание за 11.04.2016 г. от 10:30 часа.

Задължил е ОИК – Монтана да представи до съдебно заседание изборните книжа, съдържащи се в торбата на СИК № 122900050, ведно с оригиналния протокол на същата СИК.

След което беше разяснено, че съгласно с Решение № 2662-МИ/НР от 18.10.2015 на ЗИК, в раздел - В е определен начина за съхраняване на торбите с бюлетините и останалите книжа и материали, като т. 30 изрично е посочено при какви условия се извършва достъп до запечатаните помещения с изборните книжа и материали, където се съхраняват, т.е. само по разпореждане на съдебните органи, искане на разследващите органи по чл. 52 от НПК, по решение на ЦИК, като отварянето е задължително в присъствието на длъжностни лица от общинската администрация определени със заповед на кмета на общината, в случая – Монтана. Това е с оглед разпоредбата на чл. 445, ал. 8 от ИК.

С оглед организиране на защита на ОИК – Монтана, е изготвен изготвени проект на писмено становище – защита по делото.

В нея изцяло се споделя становището да бъде подържано решение № 377-МИ/2015 на ОИК - Монтана

След което председателят на комисията, даде думата на останалите да се изкажат и дадат становище. Такива имаше. Петко Петков се изказа подробно, относно изложеното проекто писмонто становище, че следва на база доказателствата и съобразно указанията на ВАС да се произнесе Административен съд – Монтана, като отново заяви, че подържаме решението но ОИК – Монтана, защото каквато и да е корекция да се извърши няма да се отрази на изборния резултат. Това се потвърди и от останалите от комисията - Румен Гоцов, Сергей Тихолов и Атанаска Ангелова, Цена Димитрова, Елизабета Ценкова, Йордан Александров и Камелия Александрова. Други изказвания нямаше.

Поради, което председателят предложи да се премине към гласуване на направеното процедурно предложение.

Общинска избирателна комисия – Монтана, поименно и единодушно, взе следното,

ПРОЦЕДУРНО РЕШЕНИЕ:

ПРИЕМА проекта на писмено становище по адм. дело № 187/2016 г. по описа на Административен съд – Монтана.

ДА СЕ изготви писмено становище ведно с препис от настоящия протокол до Административен съд – Монтана по адм. дело № 187/2016 г. по описа на Административен съд – Монтана.

Задължава Петко Кирилов Петков и Габриела Илиева Димитрова-Николова да изготвят писмените становища и искания.

По т. 2 от дневния ред Разгледани бяха въпроси процедурни въпроси, а именно:

Полученията отговор на електронната поща на ОИК – Монтана, отговор във връзка с направеното искане от ОИК – Монтана до ЦИК, във връзка с предоставяне на оригиналния протокол на СИК № 122900050, както и искане за отваряне на помещението в което се съхраняват изборните книжа.

Поради това, че на хартиен носител ще бъде получен отговора на 09.04.2016 г. в 11:00 часа, беше предложено да се упълномощи представител на ОИК – Монтана да получи документацията от ЦИК, както и завереното копие от протокола на СИК № 12290050.

Предложен беше Петко Кирилов Петков, други предложения, поради което се премина към процедурното решение,

Общинска избирателна Монтана, поименно и единодешно, взе следното,

ПРОЦЕДУРНО РЕШЕНИЕ:

УПЪЛНОМОЩАВА ПЕТКО КИРИЛОВ ПЕТКОВ, член на ОИК – Монтана, да получи пратката от ЦИК, изпратена на 08.04.2016 г., по куриерска фирма.

Препис от настоящето процедурно решение да се предостави на Петко Кирилов Петков.

По отношение на получения отговор от ЦИК, следва да се предостави и препис за кмета на община Монтана, за отваряне на помещението. Дебати нямаше.

Поради което се премина към следното процедурно решение,

Общинска избирателна Монтана, поименно и единодешно, взе следното,

ПРОЦЕДУРНО РЕШЕНИЕ:

Да се изпрати отговора на ЦИК, ведно с разпореждането и призовката на Административен съд - Мантана по адм. дело № 187/2016 г.

Бяха окомплектовани и заведени всички получени документи както, във връзка с отваряне на помещението за съхраняване на изборните книжа, така и представени преди това на съдебния състав по адм. дело № 187/2016 г. по описа на Административен съд – Монтана.

С оглед на изложеното повдигнат беше въпроса след приключване дейността и съобразно решение да се изпрани искане до ЦИК за заплащане за определяне на възнаграждения на членовете на ОИК- присъствали на заседанията/ дежурствата, поради което ОИК – Монтана, единодушно и поименно при следното,

ПРОЦЕДУРНО РЕШЕНИЕ:

ДА СЕ изпрати искане до ЦИК за 08.04.2016 г., окомплектовано съобразно решение № 2901-МИ/05.11.2015 г. на ЦИК за заплащане на проведените заседания/ дежурства за всички присъстващи от състава на ОИК – Монтана.

Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов